СэвкIуий Хьэмидрэ «Нартхэмрэ»
Бытырбыху дэт «Вита-Нова» IуэхущIапIэм 2017 гъэм къыщыдэкIа «Адыгэ нарт эпос» тхылъым ди лъэпкъэгъу щIалэ, КъБР-м и цIыхубэ художник СэвкIуий Хьэмид и сурэти 149-рэ ихуащ.
Абыхэм ящIэлъ къарур газетым къыдит Iэмалым игъэмащIэми, нартыжьхэм нэгъуэщIынэкIэ уезыгъэплъ сурэтыщI телъыджэм и лэжьыгъэхэр ди щIэджыкIакIуэхэм фэдгъэцIыхуныр тфIэигъуэщ. Нобэрей къыдэкIыгъуэм и ещанэ напэкIуэцIым щыфлъагъунущ абы Сосрыкъуэ, Бэдынокъуэ, Сэтэней, Ашэмэз, Батрэз, Лъэпщ, Уэзырмэс, Мэлычыпхъу, Щауей сымэ езым къызэрызыфIигъэщIым хуэдэу ди нэгу къыщыщIигъэувэ и сурэтхэр.
